Geir Gunnar Markússon hefur ákveðnar skoðanir varðandi næringarfræði og raunar heilbrigði almennt . Hann segir að Þín heilsa ehf. sé myndlíking á hlutafélagi ( vinnu ) sem samanstandi af fjórum þáttum : Næringu , hreyfingu , svefni og sálinni . Allt þarf þetta að vera í jafnvægi til að árangur náist og fólk þarf að fara að sinna þessari vinnu eins og raunverulegu starfi en launin eru í samræmi við það . „ Allt þarf þetta að vera í jafnvægi til að árangur náist , þetta er bara keðja sem er órofa heild , þar sem eitt hefur áhrif á annað . Engin keðja er sterkari en veikasti hlekkurinn , “ segir Geir Gunnar sem starfar á Heilsustofnun NFLÍ og er reynslubolti í þessum fræðum og óhræddur við að ráðast á bábiljur . Nú eru flestir alltaf að hugsa um kílóin og til hans leita skjólstæðingar eftir góðum ráðum . „ Það er því miður ekki til nein töfralausn . Ef allir þessir megrunarkúrar og fæðubótarefni virkuðu þá ættum við flest að vera fit og flott en það er ekki raunin . Það verður að huga að þessum fjórum þáttum sem tilheyra Heilsunni ehf . En hvers vegna þyngjumst við , bæði Íslendingar og Vesturlandabúar ? „ Því er auðvelt að svara . Við lifum í mjög óheilbrigðu umhverfi á Vesturlöndum . Við höfum ofgnótt af mat og við erum umkring dauðum gervimat . Þá eru flestir sem sitja við vinnu eða heima , hreyfingarleysið er algjört . Streita og svefnleysi spila einnig mjög stóran þátt í þessu og gerir okkur erfiðara að breyta mataræðinu og hreyfingunni til betri vegar . “ Hann segir að orkuefnin séu þrjú . „ Það er prótín sem m.a. byggir vöðvana og er hluti ensíma , fita sem er fóðrun og þar eru mikilvæg hormón og svo kolvetnin sem eru er orkugjafinn . Lengi vel var fita aðalóvinur okkar í mataræðinu en sem betur fer er sú tíð liðin en þá hefur einelti hafist gegn kolvetnum . Ég sem næringarfræðingur elska öll þessi næringarefni , því þau hafa öll sína verkun og gildi fyrir líkamann . En þegar við erum farin að þyngjast þá mættu margir fara að huga að því að minnka við sig kolvetnin en þó enga öfga eða sleppa þeim alveg , heldur að takmarka sem mest alla óhollustu sem inniheldur einföld kolvetni eins og gos , sælgæti , kex , kökur og unnar vörur með viðbættum sykri . Ef fólk takmarkar þetta sem mest er það að lifa við þokkalegt heilbrigði og fær meiri orku af alvörumat . “ Gunnar Geir segir að fólk almennt geri sér ekki grein fyrir hversu oft það sé að verðlauna sig með mat . „ Það eru allt að 190 kósídagar hjá venjulegri fjölskyldumanneskju á Íslandi árlega . Við erum að tala um daga eins og jól , páska og áramót , öll afmælin , allar helgar , þorrann , góuna , bóndadaginn og konudaginn , í saumaklúbbum og í karlaklúbbum og svo mætti lengi telja . Það er eins og fólk geti ekki komið saman án þess að eitthvað af mat sé á boðstólum . Þetta er meira en helmingur af einu ári sem telur 365 daga . Það er því ekkert skrítið að fólk fitni . Ef við tökum helgar sem dæmi , þá er fólk farið að finna lyktina af helginni á fimmtudeginum og fær sér ef til vill rauðvínsglas og smávegis osta , á föstudegi er helgin hafin og fólki finnst þá gjarnan að það megi gera vel við sig . Á laugardögum er svo hápunktur helgarinnar með miklu sukki í mat og á sunnudeginum eru afgangarnir frá undanförnum dögum í boði . Og vitanlega taka allir þessir kósídagar í þegar verið er að huga að þyngdarstjórnun . Við ættum að hafa meira um andleg kósíheit í stað matar kósíheita , fara saman í göngutúr , knúsast og almennt veita hvort öðru góðan félagsskap . “ Að sögn , Geirs ætti fæði að vera sem næst upprunanum . Næringarfræðingurinn segir að best sé að byrja á sálinni í heilsueflingu . ,, Það eru allt of margir sem leggja af stað í þeim tilgangi að grenna sig sem gera það í mikilli streitu og kvíða . Við erum uppfull af þekkingu en margt af henni er bara vitleysa eins og það að mega ekki borða brauð . Það er bara mýta . Mjög margir sem koma til mín í næringarráðgjöf og vilja grennast byrja samtalið á því að segja : „ Ég er búinn að taka burtu allt brauð “ . Brauðið virðist í dag vera orðið upphaf allrar okkar fitusöfnunar . En að grípa í tvær grófar brauðsneiðar yfir daginn er í góðu lagi en auðvitað er ég ekki mæla með því að fólk lifi á brauði og sérstaklega ekki næringarsnauðu hveitibrauði . Í grófu brauði með korni og fræjum eru mörg góð næringarefni eins og t.d. vítamín , steinefni og trefjar . Bjór er hins vegar bara „ brauðsúpa “ með lítið sem ekkert næringargildi og áfengi mun aldrei teljast hollt . Dagskammturinn fyrir konur af bjór ætti ekki að fara yfir 330 ml og fyrir karlmen er það um 500 ml , þó má ekki safna þessu upp og fara á fyllirí einu sinni í viku . “ „ Við erum uppfull af þekkingu en margt af henni er bara vitleysa eins og það að mega ekki borða brauð . Það er bara mýta . “ Heilsufæði er næringarríkt og ætti að vera sem næst upprunanum En er einhver munur á að borða appelsínu og drekka appelsínusafa út frá næringarsjónarmiðum ,, Já , það er það sko heilmikill munur . Það eru mest bara kolvetni ( ávaxtasykur ) í appelsínusafa . Þú ert einungis að kreista safann úr appelsínu og færð því ekki mikilvæg næringarefni eins og trefjar , vítamín og steinefnin sem eru í appelsínunni sjálfri ef þú borðar hana alla . Þetta er líka svo óeðlileg leið til að neyta matar . Hver mundi t.d. borða 3 - 4 appelsínur eins og er í einu appelsínusafaglasi ? Ég myndi því ekki skrifa upp á safakúra , “ segir Geir Gunnar . Nú eru vinsælar föstur , sem m.a. fela í sér að borða ekki neitt í 16 tíma og borða í 8 tíma , svokallað 16 : 8 mataræði og eru þá margir að borða frá hádegi til kvöldmatar . ,, Það er margsannað að ef þú borðar hollan morgunverð þá stuðlar það að jöfnum blóðsykri og þú færð þér síður óhollustu yfir daginn og ert frekar í kjörþyngd . Okkur á að þykja vænt um líkama okkar , starfsemi hans er vélin sem við göngum fyrir rétt eins og bíll fyrir bensíni eða rafmagni . Það má fasta að mínu mati í 12 tíma á sólarhring , svokölluð 12:12 fasta , þá borðum við ekkert eftir kvöldmat og næst ekki fyrr en morgunverður er á borð borinn . Það er raunhæfur lífsstíl sem fólk ætti að reyna að tileinka sér í einhvern tíma áður en það reynir lengri og öfgafyllri föstur . Prótínstangir eru ekki hollar En hvað með prótínstangir eru þær eins hollar og margir vilja halda ? „ Það er ekki nóg að búa til prótínstykki með 20 g af prótínum með góðu bragði og í flottum umbúðum . Við verðum að skoða innihaldsefnin í þessari matvöru . Mitt faglega mat á því hvort prótínstöng sé heilsusamleg byggist á þessum fimm atriðum : lág í viðbættum sykri , lág í sætuefnum , gervi - og aukefnum , há í prótíni , há í trefjum og náttúruleg . „ Það er ekki nóg að búa til prótínstykki með 20 g af prótínum með góðu bragði og í flottum umbúðum . Við verðum að skoða innihaldsefnin í þessari matvöru . “ Eftir að hafa metið prótínstangir eftir þessum atriðum þá eru nánast engar stangir á markaði hér sem standast allar þessar fimm kröfur . Við verðum því miður að horfast í augun við það að verksmiðjur geta ekki búið til hollan millibita í formi prótínstanga . Oft er lítill munur á þessum „ prótínstöngum “ og t.d. bara hefðbundnu nammistykki eins og Snickers , fyrir utan hátt prótínmagn . Það er betra er að fá sér lúkufylli af möndlum til að fá prótínskammtinn og vera þá í leiðinni laus við viðbætta sykurinn , öll gervi - og aukefnin , “ segir næringarfræðingurinn að lokum .